NOBLE ผุดลักซ์ชัวรี่ทำเลทอง Noble Curate มูลค่า 1.22 พันลบ. ชูจุดเด่นลูกค้าร่วมออกแบบบ้าน
NOBLE เปิดตัวโครงการ “Noble Curate” มูลค่า 1.22 พันลบ. เจาะกลุ่มลูกค้า High Networth พร้อมสร้างประสบการณ์ที่แตกต่าง ให้ลูกค้าร่วมเป็นส่วนหนึ่งในการออกแบบบ้านร่วมกับสถาปนิกระดับแนวหน้าของประเทศไทย ทั้งด้านดีไซน์และฟังก์ชันการใช้งาน
NOBLE เปิดตัวโครงการ “Noble Curate” มูลค่า 1.22 พันลบ. เจาะกลุ่มลูกค้า High Networth พร้อมสร้างประสบการณ์ที่แตกต่าง ให้ลูกค้าร่วมเป็นส่วนหนึ่งในการออกแบบบ้านร่วมกับสถาปนิกระดับแนวหน้าของประเทศไทย ทั้งด้านดีไซน์และฟังก์ชันการใช้งาน
19 เม.ย. 2565

นายศิระ อุดล ประธานเจ้าหน้าที่บริหารสายงานพัฒนาธุรกิจ บริษัท โนเบิล ดีเวลลอปเมนท์ จำกัด (มหาชน) หรือ NOBLE กล่าวว่า ด้วยความมุ่งมั่นที่จะสร้างประสบการณ์การอยู่อาศัยที่แตกต่าง อัตลักษณ์แห่งการออกแบบและสุนทรียศาสตร์ทางสถาปัตยกรรมที่บริษัทกำหนดบรรทัดฐานใหม่ๆ ให้กับวงการอสังหาริมทรัพย์ไทยอย่างต่อเนื่อง วันนี้บริษัทได้ก้าวมาอีกขั้นสู่การพัฒนาโครงการ Noble Curate มูลค่า 1.22 พันล้านบาท ที่ถือเป็นนิยามใหม่ของคำว่าลักซ์ชัวรี่ที่แตกต่างไปจากรูปแบบที่มีมาทั้งหมดในเมืองไทย
นอกจากตัวโครงการที่อยู่บนทำเลที่มีศักยภาพสูงสุดแล้ว สิ่งที่สำคัญ คือ การที่ผู้ครอบครองทุกหลังได้ร่วมเป็นส่วนหนึ่งในการออกแบบบ้านร่วมกับสถาปนิกระดับแนวหน้าของประเทศไทย เสมือนศิลปินที่ได้ร่วมสร้างสรรค์ผลงานศิลปะด้วยตัวเอง โดยให้เจ้าของบ้านได้มีส่วนในการสร้างสรรค์บ้านอย่างเต็มที่ทั้งด้านดีไซน์และฟังก์ชันการใช้งาน พร้อมบริการ Noble Bespoke Service ที่จะคอยเป็นที่ปรึกษา ดูแลและประสานงานตั้งแต่แบบร่างจนบ้านเสร็จสมบูรณ์ ซึ่งเป็นครั้งแรกของโนเบิลที่มีบริการพิเศษนี้มอบให้กับลูกค้า และด้วยประสบการณ์ในฐานะผู้พัฒนาอสังหาริมทรัพย์ ทำให้เข้าใจเป็นอย่างดีว่า บ้านเป็นงานสถาปัตยกรรมที่รวมทั้งศาสตร์และศิลป์ที่สะท้อนถึงสไตล์และตัวตนของผู้ครอบครองอย่างแท้จริง
สำหรับ Noble Curate คือ โครงการที่อยู่อาศัยโครงการแรกที่ให้ผู้ครอบครองที่ดินมีส่วนร่วมในทุกรายละเอียดของการสร้างสรรค์บ้านกับ 1 ใน 6 ไอคอนระสถาปนิกไทยดับแนวหน้า เปรียบเสมือนผลงานสถาปัตยกรรมชิ้นเอกที่สรรสร้างเฉพาะบุคคล โดยมีบริการ Noble Bespoke Service หรือบริการให้คำปรึกษาและดูแลอย่างใกล้ชิดจากทีมผู้เชี่ยวชาญของ NOBLE ในทุกขั้นตอน เพื่อช่วยให้ประสบการณ์ตลอดเส้นทางของการสร้างบ้านเป็นเรื่องง่าย ตั้งแต่การเลือกแปลงที่ดินที่ใช่ การออกแบบ ประสานงานกับสถาปนิก วิศวกร และนักออกแบบ การขออนุญาตจากหน่วยราชการ การคัดเลือกทีมงานผู้รับเหมา การควบคุมงานก่อสร้างให้เป็นไปตามแผนภายใต้งบประมาณที่กำหนด จนกระทั่งบ้านเสร็จสมบูรณ์พร้อมย้ายเข้าอยู่ เพื่อยกคุณภาพชีวิตอีกระดับที่เลือกได้
โดยโครงการ Noble Curate ตั้งอยู่บนที่ดินรวมกว่า 9.3 ไร่ ติดถนนประดิษมนูญธรรม ห่างจากคริสตัล พาร์ค เอกมัย-รามอินทรา เพียง 300 เมตร โดยจะมีเพียง 15 ครอบครัวที่ได้ครอบครองที่ดินแปลงสวย 15 แปลงที่มีขนาดให้เลือกสรรตั้งแต่ 161-247 ตารางวา เหมาะสำหรับการสร้างบ้านขนาด 1,000 ตารางเมตรขึ้นไป ในระดับราคาที่ดินเริ่มต้น 80 ล้านบาท เพียบพร้อมด้วยสาธารณูปโภคส่วนกลางระดับลักซ์ชัวรี่อย่าง The Curator Club คลับเฮ้าส์ ที่เชื่อมต่อพื้นที่ภายในสู่ธรรมชาติภายนอกได้อย่างลื่นไหล
ภายในประกอบด้วย Clubhouse Garden พื้นที่สวนสวยพร้อม Pavilion ใกล้ชิดธรรมชาติอันแสนสงบและเป็นส่วนตัว Curator Pool สระว่ายน้ำท่ามกลางสวนสวยให้ลูกบ้านได้ผ่อนคลายได้ตลอดทั้งวัน ห้องฟิตเนส Curator Gym ที่รวบรวมอุปกรณ์ระดับพรีเมียม Bespoke Lounge ห้องประชุมส่วนตัวที่ออกแบบอย่างเรียบหรูมีสไตล์ พร้อมสิ่งอำนวยความสะดวกครบครัน Curator Exclusive Club เลานจ์ดีไซน์เรียบหรู ที่ลูกบ้านสามารถใช้พักผ่อนหย่อนใจ หรือพบปะสังสรรค์กับเพื่อนฝูงในบรรยากาศสบายๆ และเป็นส่วนตัว รวมถึง Curator Kids Club พื้นที่สร้างสรรค์ให้เด็กๆ สามารถเติมแต่ง จินตนาการ พร้อมการเรียนรู้ได้อย่างสนุกสนาน
สำหรับทำเลถนนเลียบทางด่วนเอกมัย-รามอินทรา ถือเป็นทำเลที่พักอาศัยแนวราบที่มีคุณภาพในระดับต้นๆของกรุงเทพฯ ด้วยการวางผังเมืองถนนที่ถือว่าเป็นต้นแบบของถนนยุคใหม่ในรูปแบบของ Avenue ในต่างประเทศ สภาพแวดล้อมที่ร่มรื่นด้วยต้นไม้เรียงรายตลอดเส้นทาง และเพียบพร้อมสิ่งอำนวยความสะดวกในการใช้ชีวิตอย่างครบวงจร ทั้งแหล่งช้อปปิ้งและไลฟ์สไตล์ ศูนย์การค้า คอมมูนิตี้มอล ร้านค้า ร้านอาหาร และคาเฟ่มากมาย เดินทางสะดวก เชื่อมโยงสู่ย่านศูนย์กลางธุรกิจและไลฟ์สไตล์ชั้นนำ อย่างเอกมัยและทองหล่อในระยะทางไม่เกิน 10 กิโลเมตร ใกล้ทางด่วนฉลองรัชที่สามารถเดินทางสู่พื้นที่ต่าง ๆ ของกรุงเทพและปริมณฑลอย่างรวดเร็ว
อีกทั้งยังอยู่บนเส้นทางรถไฟฟ้าสายสีเทา (วัชรพล-ทองหล่อ) โดยมีสถานีโยธินพัฒนาอยู่ห่างจากโครงการเพียง 200 เมตร ปัจจุบันอยู่ในระหว่างการทำ EIA ซึ่งคาดว่าจะเริ่มก่อสร้างได้ในปี 65
“ไม่ใช่เรื่องง่ายที่สุดยอดสถาปนิกชั้นนำของประเทศ จะมารวมตัวกันเพื่อการออกแบบบ้านในพื้นที่โครงการเดียว โดยสถาปนิกทั้ง 6 ท่านที่ร่วมเป็นส่วนหนึ่งของการออกแบบในโครงการนี้ ล้วนเป็นที่รู้จักอย่างกว้างขวางด้วยสไตล์การออกแบบที่มีภาษาและลายเซ็นเฉพาะตัวที่โดดเด่น แตกต่าง เข้าใจความต้องการและความชื่นชอบที่หลากหลายแบบ Ultimate Personalization ของลูกค้ากลุ่มผู้มีความมั่งคั่งระดับสูงได้เป็นอย่างดี ทั้งยังมีประสบการณ์ในการสร้างสถาปัตยกรรมระดับมาสเตอร์พีซมากมาย จึงมีความเชี่ยวชาญในการทำความเข้าใจและช่วยเหลือลูกค้าถึงความต้องการของตนเองได้ชัดเจนยิ่งขึ้น ตลอดจนนำเสนอแนวคิดที่เหนือกว่าความต้องการหรือความคาดหมาย เพื่อสร้างความพึงพอใจสูงสุดให้กับเจ้าของบ้าน” นายศิระ กล่าว